ร็อคแมน X7

ร็อคแมน X7 () หรือ เมกาแมน X7 (Mega Man X7) เป็นวิดีโอเกมชุดที่ 7 ของซีรีส์ร็อคแมน X โดยวางจำหน่ายในวันที่ 17 กรกฎาคม ค.ศ. 2003 ที่ประเทศญี่ปุ่นวางจำหน่ายในเครื่องเล่นเกมเพลย์สเตชัน 2

 เนื้อเรื่อง 
ปี 2170 ณ เวลามีเรพลิรอยด์มีอิทธิพลต่อโลกมากที่สุด มนุษย์กลายเป็นเพียงสิ่งมีชีวิตธรรมดาๆอ่อนแอและเปราะบาง มีชีวิตได้โดยการอาศัยอยู่ใต้ดิน อย่างไรก็ตามเรพลิรอยด์ส่วนใหญ่ก็ไม่ได้คิดจะยึดอึดอำนาจหรือต่อต้านมนุษย์ ต่างช่วยกันฟื้นฟูสภาพของผิวโลกให้กลับมาสู่สถานการณ์ปกติ เช่นเดียวกับเหล่าอิเรกูลาร์ทั้งหลายเองยังคงก่อความวุ่นวายกันตามปกติ เอ็กซ์ หัวหน้าอิเรกูลาร์ฮันเตอร์หน่วยที่ 17 ต้องถอนตัวจากหน่วยเพราะเขาต้องการสันติภาพที่ไม่ได้มาจากการสูญเสีย

รัฐบาลเห็นว่า อิเรกูลาร์ฮันเตอร์ในขณะนี้ประสิทธิภาพลดลงไปอย่างมากหลังจากขาดเอ็กซ์ไปเหลือเพียงแค่ซีโร่เท่านั้นที่พอจะต่อกรกับเหล่าอิเรกูลาร์ได้ จึงได้ส่งองค์กรใหม่ที่ชื่อว่า เรดอเลิร์ต (Red Alert) ขึ้นมาทำหน้าที่แทน

 ตัวละคร 
เอ็กซ์ (エックス, X) พากย์เสียงโดย โมริคุโบ โชทาโร (森久保 祥太郎)
อิเรกูลาร์ฮันเตอร์ระดับสูงในภาคนี้เอ็กซ์ต้องถอนตัวจากกลุ่มอิเรกูลาร์ฮันเตอร์อันเนื่องจากเกษียณจากการทำงานของเอ็กซ์
ซีโร่ (ゼロ, Zero) พากย์เสียงโดย โอะกิอะยุ เรียวทาโร (置鮎 龍太郎)
เอ็กเซล (アクセル, Axl) พากย์เสียงโดย ทาคายามะ มินามิ (高山 みなみ)
หุ่นยนต์ในสังกัดของเรดอเลิร์ตมีความสามารถพิเศษในการก๊อปปี้ DNA ของศัตรู มีนิสัยเหมือนเด็กๆมักซนเวลาอยู่ในฐานทำให้เอ็กซ์เกลียดเป็นที่สุดแต่จิตใจอ่อนโยนมาก
แอเลีย (エイリア) พากย์เสียงโดย คาซาฮาระ รูมิ (笠原留美)
ซิกนัส (シグナス) พากย์เสียงโดย ฮิโรคาคะ ซุซูโอกิ (鈴置 洋孝)
เรด (レッド) พากย์เสียงโดย อาคิโอ โอสึกะ (大塚明夫)
ผู้นำกองทัพเรดอเลิร์ตเป็นคนที่เลี้ยงดูเอ็กซ์เซลมาตั้งแต่ก่อตั้งกลุ่มของเขา
ซิกม่า (シグマ, Sigma) พากย์เสียงโดย มุจิฮิโตะ (麦人)
แอเรส (アルス) พากย์เสียงโดย มุจิฮิโตะ (麦人)
ชีดา (シーダ) พากย์เสียงโดย คาสึจิ โมริ  (森 功至)

 ตัวละครบอส 
 บอสที่มีพลังพิเศษ 
เฟลม ไฮยีนาร์ด (フレイム・ハイエナード, Flame Hyenard)
เบิร์นนิชิ่ง แกงการ์รูน (バニシング・ガンガルン, Vanishing Gungaroo)
เฮลไรด์ อิโนบุสกี้ (ヘルライド・イノブスキー, Hellride Inobusky)
ทอร์นาโด เดโบนิออน (トルネード・デボニオン, Tornado Tonion)
สแปลช วอร์ฟราย (スプラッシュ・ウオフライ, Splash Wafly)
สเนป แอริควิก (スナイプ・アリクイック, Snipe Anteator)
โซลเจอร์ สโตนคอง (ソルジャー・ストンコング, Solider Stonekong)
วิงค์ คาราสติ้ง (ウィンド・カラスティング, Wind Crowrang)
 บอสอื่นๆ 
เมกา สกอร์ปิโอ (メガ・スコルピオ)
โมล บอร์เลอร์ (モルボーラ)

 รูปแบบการเล่น 
ในร็อคแมน X7 ได้ปรับเปลี่ยนรูปแบบการเล่นทั้งหมดโดยฉากต่างๆได้ถูกเปลี่ยนเป็นกราฟิกฉากและในรูปแบบ 3มิติ นอกจากนี้ในช่วงเริ่มต้นเกมจนจบนั้นจะไม่มีการเล่นตัวละครหลักอย่างเอ็กซ์โดยเล่นเพียงแค่ซีโร่และเอ็กเซลเท่านั้น

 วิธีปลดล็อกตัวละครเอ็กซ์ 
ถึงแม้ว่าร็อคแมน X7 จะไม่สามารถเล่นตัวละครหลักอย่างเอ็กซ์ได้แต่ว่ามีข้อเงื่อนไขที่สามารถเล่นตัวละครเอ็กซ์ได้คือการช่วยเหลือตัวประกันในฉากต่างๆให้ได้อย่างน้อยครึ่งหนึ่ง (64 ตัว) จากตัวประกันทั้งหมด 128 ตัว (มี 8 ฉากๆละ 16 ตัว)

 อาวุธที่ได้ 
 อาวุธและท่าไม้ตายของเอ็กซ์ 
อาวุธหลักของเอ็กซ์นั้นคือ บัสเตอร์ ซึงมีการโจมตีในระยะไกลที่ติดตังอยู่ที่แขนของเอ็กซ์ เป็นอาวุธที่มีความรุนแรงในการโจมตีสูง ถ้ารวมกับชุดเกราะจะทำให้เอ็กซ์มีพลังและการโจมตีเพิ่มขึ้น 
 อาวุธและท่าไม้ตายของซีโร่ 
อาวุธของซีโร่นั้น จะเป็นเซเบอร์ (ดาบเลเซอร์สีเขียว) ซึ่งมีพลังรุนแรงมาก

 อาวุธและท่าไม้ตายของแอ็กเซล 
อาวุธของ Axl นั้น จะเป็นปืนพกคู่ สามารถยิงรัวได้ แล้วยังมี ก็อบปี้ ช็อต เมื่อยิงใส่ศัตรูแล้วจะสามารถดึงดูด DNA ของศัตรู
มาให้เราแปลงร่างได้ แถมยังสามารถใช้ความสามารถที่ดูดมาได้ด้วย

 เพลงประกอบ 
เพลงเปิด
"CODE CRUSH" ร้องโดย รินะ ไออุจิ
เพลงปิด
"LAZY MIND" ร้องโดย โมริคุโบ โชทาโร

 อ้างอิง 

 นิตยสารเกมแม็คออนไลน์ (สนพ.อนิเมทกรุ๊ป)
 ข้อมูลที่เกี่ยวข้องกับเมกาแมน X7 

 แหล่งข้อมูลอื่น 
   www.capcom.co.jp/rockmanx7 

7
หมวดหมู่:เกมสำหรับเพลย์สเตชัน 2
หมวดหมู่:เกมสำหรับวินโดวส์
หมวดหมู่:วิดีโอเกมซูเปอร์ฮีโร